Hei Verden (film)

Hei Verden er en norsk dokumentarfilm fra 2021 regissert av Kenneth Slotterøy Elvebakk, og produsert av Kari Anne Moe og Gudmundur Gunnarsson i Fuglene AS, i co-produksjon med Therese Högberg i Bautafilm AB, TV 2 og SVT. Filmen finnes både i kinoversjon (88 min.), som tv-film (59 min.) og tv-serie (2 x 43 min.). Hei Verden hadde premiere på filmfestivalen Oslo Pix 2. juni 2021 og internasjonal premiere på filmfestivalen Cinekid i Amsterdam samme år, der den deltok i konkurranseprogrammet «Best Children's Film». 
Filmen følger hovedpersonene Dina (13), Runa (12), Viktor (12) og Joachim (14) i litt over tre år. Alle befinner seg i starten av ungdomsskolen. Det de har tilfelles er at de er åpen skeive når filmen starter. De er de første som er åpent skeiv i egen klasse eller på egen skole. I et intervju med Periskop forklarer Elvebakk nærmere om bakgrunnen for filmen. 
Mye av handlingen foregår på Grünerløkka og Fagerborg i Oslo, Holmestrand og Larvik. Regi, manus og deler av foto er ved Kenneth Slotterøy Elvebakk. Simon Carlgren er hovedklipper. Ekstra klippere er Alba Lange og Torkel Gjørv. Filmfotografer er Nils Petter Lotherington, Thomas Furuholmen, Janne Lindgren, Martin Otterbeck, Lars Erlend Tubaas Øymo, Hilde Malme, Jakob Ingimundarson og Gudmundur Gunnarsson. Lyddesignet er av Håkon Lammetun. Dylan R. Hopkin er kolorist. Mye av musikken er komponert av Henrik Skram, og rulletekstmusikk av Girl in Red.
Filmproduksjonen ble støttet av Norsk Filminstitutt, Svensk Filminstitutt, TV 2, SVT, Viken Filmsenter, Norsk Kulturråd, Stiftelsen DAM, Fritt ord og LO Norge. Filmen har deltatt på over 40 internasjonale filmfestivaler og vunnet flere priser, og er vist på TV 2 og SVT.


== Utmerkelser og nominasjoner ==
Vinner av Grand Jury Feature International Documentary Award, Orlando International Film Festival, USA, 2022
Vinner av Special Prize for the Best Doc for Youth, Pärnu International Documentary and Science Film Festival, Estland, 2022
Vinner av Nigel Moore Award for Youth Programming, DOXA Documentary Film Festival, Canada, 2022
Vinner av Special Jury Award, Best Documentary Feature Film, Providence Children's Film Festival, US, 2022
Vinner av Grand Pix Audience Award for Best Film, Oslo Pix, 2021
Vinner av Audience Award, Best Film, Tromsø International Film Festival Junior, 2021Nominert til Best Documentary Feature, KASHISH Mumbai International Queer Film Festival, 2022
Nominert som Best Feature Nordic Documentary, Västerås Film Festival, 2022
Nominert til Human Award, Human International Documentary Film Festival, Oslo, 2022
Nominert til Best Nordic Documentary, Oslo Pix, 2021
Nominert til Skamløsprisen, «Sex og samfunn» i Oslo (Dina, Runa, Viktor, Joachim), 2021
Nominert til Children’s Choice Award, Nordisk Panorama, Sverige, 2021Hederlig omtale som «beste langfilm», Tromsø International Film Festival Junior, 2021
Hederlig omtale Youth Jury Award, Nordische Filmtage Lübeck, Tyskland, 2021
Hederlig omtale Eurimages Co-Production Development Award, Cinekid, Nederland, 2016
I konkurransen Best Children’s Film, Cinekid, Nederland, 2021


== Referanser ==


== Eksterne lenker ==
(en) Hei Verden på Internet Movie Database